Limbažos

**PASKAIDROJUMA RAKSTS**

**2019.gada 28.marta saistošajiem noteikumiem Nr.12**

**„Grozījumu Limbažu novada pašvaldības 2012.gada 24.maija saistošajos noteikumos Nr.13 „Limbažu novada teritorijas plānojuma 2012.-2024.gadam grafiskā daļa un teritorijas izmantošanas un apbūves noteikumi””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Tiesības izdot šos saistošos noteikumus noteiktas likuma „Par pašvaldībām” 43.panta pirmās daļas 1.punktā. |
| 2. Īss projekta satura izklāsts | Grozījumi paredzēti Limbažu novada pašvaldības 2012.gada 24.maija saistošo noteikumu Nr.13 „Limbažu novada teritorijas plānojuma 2012.-2024.gadam grafiskā daļa un teritorijas izmantošanas un apbūves noteikumi” 3.punktā, lai pagarinātu izņēmuma (šie saistošie noteikumi Limbažu novada Skultes pagasta Vārzas ciema nekustamā īpašumā „Ārņi” ar kadastra numuru 6676 009 0020 (skatīt Limbažu novada Teritorijas plānojuma 2012.-2024.gadam Grafiskās daļas karti „Limbažu novada plānotā (atļautā) teritorijas izmantošana) stājas spēkā pēc Vides aizsardzības un reģionālās attīstības ministrijas Vārzas ciema robežas apstiprināšanas. Līdz tam brīdim vai gadījumā, ja Vides aizsardzības un reģionālās attīstības ministrija neapstiprinās Vārzas ciema robežas un Baltijas jūras un Rīgas jūras līča krasta kāpu aizsargjoslas izmaiņas nekustamā īpašumā „Ārņi” ar kadastra numuru Nr.6676 009 0020, ir spēkā Vārzas ciema robeža, Baltijas jūras un Rīgas jūras līča krasta kāpu aizsargjosla 300 m un plānotā (atļautā) izmantošana saskaņā ar Limbažu novada pašvaldības 2010.gada 22.jūlija saistošajiem noteikumiem Nr.31 „Limbažu novada Skultes pagasta teritorijas plānojuma 2006.-2018.gada grozījumu grafiskā daļa un teritorijas izmantošanas un apbūves noteikumi” (Pielikums 1. un 2. attēlu)) piemērošanas laiku, nosakot, ka tas piemērojams līdz jauna regulējuma spēkā stāšanās brīdim. |
| 3. Informācija par plānoto projekta ietekmi uz pašvaldības budžetu | Nav ietekme. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekme. |
| 5. Informācija par administratīvajām procedūrām | Saistošo noteikumu īstenošanu nodrošina Limbažu novada pašvaldības Nekustamā īpašuma un teritoriālā plānojuma nodaļa. |
| 6. Informācija par konsultācijām ar privātpersonām | Nav veiktas konsultācijas ar privātpersonām. |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2019.gada 28.martā Nr.12

**APSTIPRINĀTI**

ar Limbažu novada domes

28.03.2019. sēdes lēmumu

(protokols Nr.5, 18.§)

**Grozījums Limbažu novada pašvaldības 2012.gada 24.maija saistošajos noteikumos Nr.13 „Limbažu novada teritorijas plānojuma 2012.-2024.gadam grafiskā daļa un teritorijas izmantošanas un apbūves noteikumi**

*Izdoti saskaņā ar likuma „Par*

*pašvaldībām” 43.panta pirmās daļas*

*1.punktu, Teritorijas attīstības plānošanas*

*likuma 25.panta pirmo daļu*

Veikt Limbažu novada pašvaldības 2012.gada 24.maija saistošajos noteikumos Nr.13 „Limbažu novada teritorijas plānojuma 2012.-2024.gadam grafiskā daļa un teritorijas izmantošanas un apbūves noteikumi šādu grozījumu:

Izteikt 3.punktu šādā redakcijā:

„3. Līdz jauna regulējuma spēkā stāšanās brīdim nekustamajam īpašumam „Ārņi” ar kadastra numuru 6676 009 0020 (Limbažu novada Teritorijas plānojuma 2012.-2024.gadam grafiskās daļas kartē „Limbažu novada plānotā (atļautā) teritorijas izmantošana” noteikta kā teritorija ar indeksu TIN, Pielikuma 1.attēls) spēkā ir Skultes pagasta teritorijas plānojumā noteiktā 300 m Baltijas jūras un Rīgas jūras līča krasta kāpu aizsargjosla un plānotā (atļautā) izmantošana. (Pielikuma 2.attēls).”.

Limbažu novada pašvaldības

Domes priekšsēdētājs D.Zemmers

**pielikums**

Limbažu novada pašvaldības 2019.gada 28.marta

saistošajiem noteikumiem Nr.12 „Grozījums Limbažu

novada pašvaldības 2012.gada 24.maija saistošajos noteikumos

Nr.13 „Limbažu novada teritorijas plānojuma 2012.-2024.gadam

grafiskā daļa un teritorijas izmantošanas un apbūves noteikumi”



2.attēls. Skultes pagasta teritorijas plānojums (ar grozījumiem)



1.attēls. Limbažu novada teritorijas plānojums 2012.-2024.gadam